Moebius Models - Star Trek U.S.S Kelvin 1:1000 Scale Model Kit Moebius Models MMK976 - McSlots - Scalextric
Star Trek U.S.S Kelvin 1:1000 Scale Model Kit Moebius Models MMK976
McSlots - Scalextric - Mon Sep 16 08:18:22 BST 2019 [web4] Is daar ’n hiëna in Johannesburg?
JY LEES NOU Is daar ’n hiëna in Johannesburg?
Twitter het vanoggend gewemel van bewerings van ’n hiëna wat in Johannesburg gesien is. Twieters in Northcliff, en toe Delta Park en Blairgowrie, het vertel hulle het Donderdagoggend ’n strandwolf in die strate gewaar.
Gebruikers was eers skepties of dit regtig ’n hiëna is:
Daar was volop grappe, en iemand het selfs ’n Twitter-rekening vir die dier geopen:
Een man het eindelik daarin geslaag om die dier in die omgewing van die Randburgse burgersentrum af te neem.
Die foto wys duidelik die dier is ’n strandwolf, die skaarsste van die spesie. Soos die meer bekende gevlekte hiëna, het die strandwolf ’n sterk, gespierde nek en skouers, en bene wat minder ontwikkel is. Hulle dek wye gebiede op soek na kos, en kan binne ’n nag tot 40 km loop. Hulle is aasvreters, en sal omtrent enigiets eet wat hulle kry, van insekte en vrugte tot soogdiere. Hierdie aasvreters is aggressief, en het al jakkalse, jagluiperds en luiperds vir kos gedood. Ten spyte hiervan is hulle swak jagters en lewende prooi maak ’n klein deel van hul dieet uit. Net gevlekte en gestreepte hiënas het al mense aangeval.
Beamptes van die Johannesburgse dieretuin en dierebeskermingsvereniging het eindelik die hiëna verdoof in Blairgowrie, Randburg. Die dierebeskermingsvereniging sê hulle is van plan om die dier in die natuur vry te laat.
Bronne: strandwolf.org, mg.co.za, ewn.co.za